Document ID: 31985D0568

31985D0568
L 370/40
SLUŽBENI LIST EUROPSKE UNIJE
20.12.1985.
ODLUKA VIJEĆA
od 20. prosinca 1985.
o izmjeni Odluke 83/516/EEZ o zadaćama Europskog socijalnog fonda radi pristupanja Španjolske i Portugala
(85/568/EEZ)
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 126.,
uzimajući u obzir prijedlog Odluke koji je podnijela Komisija,
uzimajući u obzir mišljenje Skupštine,
uzimajući u obzir mišljenje Gospodarskog i socijalnog odbora,
budući da članak 7. stavak 3. Odluke 83/516/EEZ (1) propisuje da je od svih sredstava za programe iz članka 3. stavka 1. Odluke, 40 % na raspolaganju za poticanje zapošljavanja u francuskim prekomorskim departmanima, u Grčkoj, na Grenlandu, u Irskoj, u južnoj Italiji i u Sjevernoj Irskoj; budući da je pozivanje na Grenland ništavno radi njegovog istupanja iz Zajednice;
budući da bi radi pristupanja Španjolske i Portugala trebalo izmijeniti propise Zajednice, posebno u skladu s izjavom Europske ekonomske zajednice o sudjelovanju Španjolske i Portugala u povlačenju sredstava Europskog socijalnog fonda, koja je priložena Završnom aktu Ugovora o pristupanju;
budući da je, u vezi s člankom 7. stavkom 3. Odluke 83/516/EEZ, potrebno odrediti regije u Španjolskoj i Portugalu koje su u posebno nepovoljnom ekonomskom i socijalnom položaju, ako operativne mjere za poticanje zapošljavanja daju pravo za korištenje financijskih sredstva koja su na raspolaganju za aktivnosti iz članka 3. stavka 1. navedene Odluke;
budući da bi trebalo povećati postotak ovih namjenskih sredstava, s jedne strane za stvaranje nove financijske ravnoteže među operativnim mjerama za poticanje zapošljavanja u posebno nerazvijenim područjima, a s druge strane u područjima s visokom i dugotrajnom nezaposlenošću, i/ili industrijskim ili sektorskim prestrukturiranjem,
ODLUČILO JE:
Članak 1.
Članak 7. stavak 3. Odluke 83/516/EEZ zamjenjuje se sljedećim:
„3. Od 1. siječnja 1986. do 31. studenoga 1988. namjenjuje se 44,5 % sredstava koja su na raspolaganju za programe iz članka 3. stavka 1. za aktivnosti koji imaju pravo na potporu i koji su u skladu sa smjernicama za upravljanje Fonda za poticanje zapošljavanja u Grčkoj, autonomnim regijama Andaluzije, na Kanarskim otocima, Castilla-Leonu, Castilla-La-Manchi, Extremaduri, Galiciji, Murcii, Ceuti i Mellilli, u francuskim prekomorskim departmanima, u Irskoj, u južnoj Italiji, u Portugalu i u Sjevernoj Irskoj. Preostali dio sredstava usmjerava se na programe za poticanje zapošljavanja u drugim područjima s visokom i dugotrajnom nezaposlenošću, i/ili industrijskim ili sektorskim restrukturiranjem”.
Članak 2.
Ova Odluka stupa na snagu 1. siječnja 1986. podložno stupanju na snagu Ugovora o pristupanju Španjolske i Portugala.
Sastavljeno u Bruxellesu 20. prosinca 1985.

Labels: 9
18
15